ชิง‘Cove’ยืด ‘ปตท.สผ.’สู้ ราคาจ่อขยับ
PTTEP ยื่นขยายเวลารับซื้อหุ้น Cove แข่งเชลล์ที่เพิ่งยื่นขยายเวลารับซื้อหุ้น Cove ไปถึงวันที่ 25 ก.ค. ส่งผลให้ราคาเสนอซื้อมีโอกาสเพิ่ม
17 ก.ค. 2555

PTTEP ยื่นขยายเวลารับซื้อหุ้น Cove แข่งเชลล์ที่เพิ่งยื่นขยายเวลารับซื้อหุ้น Cove ไปถึงวันที่ 25 ก.ค. ส่งผลให้ราคาเสนอซื้อมีโอกาสเพิ่ม
นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท. สำรวจและผลิตปิโตรเลียม (PTTEP) เปิดเผยว่า บริษัทได้ขยายระยะเวลาในการตอบรับในการซื้อหุ้นของ Cove Energy เป็นวันที่ 25 ก.ค. เท่ากับบริษัท เชลล์ จากเดิมที่ระยะเวลาเสนอซื้อสิ้นสุดเมื่อวันที่ 13 ก.ค.ที่ผ่านมา ซึ่งระหว่างนี้บริษัท และบริษัท เชลล์ ยังสามารถประกาศปรับราคาเสนอหุ้นใหม่ได้ ตามขั้นตอนปกติของการครอบงำกิจการในสหราชอาณาจักรที่จะต้องประกาศราคาเสนอซื้อใหม่ได้ในวันที่ 17 ก.ค. 2555
ทั้งนี้ หากไม่มีฝ่ายใดประกาศราคาเสนอซื้อใหม่ในวันและเวลาดังกล่าวจะถือว่าการประมูลยุติลง โดยมีผลทำให้คำเสนอซื้อล่าสุดของทั้งสองบริษัทรวมทั้งเงื่อนไขที่ได้ระบุไว้ยังคงมีผลต่อไป
อย่างไรก็ดี ถ้าฝ่ายใดฝ่ายหนึ่งประกาศปรับราคาเสนอซื้อใหม่ตามเวลาที่กำหนด อีกฝ่ายก็จะเสนอราคาได้อีกในวันถัดไป
สำหรับขั้นตอนดังกล่าวจะดำเนินการต่อไปทุกวันจนกว่าไม่มีฝ่ายใดประกาศปรับราคาเสนอซื้อ และจะถือว่าการประมูลได้ยุติ
ผู้บริหารเครือ ปตท. กล่าวว่า ยังไม่ยอมรับว่าอาจทำให้ต้นทุนที่ได้มาแพงขึ้น แต่หาก PTTEP ได้แหล่งนี้มาจะทำให้เป้าหมายปี 2563 ที่จะมีกำลังผลิต 9 แสนบาร์เรลเทียบเท่าน้ำมันดิบ ใกล้ความจริงมากขึ้น